SPRÁVA KOMISIE RADE

o spôsoboch účasti Európskej únie v Skupine štátov proti korupcii (GRECO) Rady Európy

ÚVOD

V súlade s výzvou v Štokholmskom programe[1] predkladá Komisia Rade túto správu o spôsoboch účasti Európskej únie v Skupine štátov proti korupcii (GRECO) Rady Európy.

GRECO je najvšestrannejší existujúci mechanizmus na monitorovanie boja proti korupcii na európskej úrovni s účasťou všetkých členských štátov EÚ. GRECO má dôležitú úlohu v stanovení určitých minimálnych európskych noriem právneho a inštitucionálneho rámca pre boj proti korupcii. Korupcia je v niektorých členských štátoch ešte stále závažným problémom a účinné výsledky sa nedosahujú dôsledne v celej EÚ. Tým sa posilňuje presvedčenie Komisie, že politické zapojenie do boja proti korupcii zostáva v celej EÚ rozdielne.

V oznámení o politike EÚ v oblasti boja proti korupcii[2] sa odporúča účasť EÚ v skupine GRECO spoločne s vytvorením mechanizmu EÚ na predkladanie správ o boji proti korupcii. Týmto spôsobom by sa mal vytvoriť potenciál stimulovať politickú vôľu medzi členskými štátmi a viac zefektívniť existujúci právny a inštitucionálny rámec.

V tejto správe sú vymedzené hlavné ciele posilnenej spolupráce medzi EÚ a skupinou GRECO a analyzované možné spôsoby a prínosy účasti EÚ na práci skupiny GRECO.

ÚLOHA A FUNGOVANIE SKUPINY GRECO

Skupina GRECO bola zriadená v roku 1999 Radou Európy s cieľom „zlepšiť schopnosť jej členov bojovať proti korupcii dodržiavaním ich záväzkov v tejto oblasti prostredníctvom dynamického procesu vzájomného hodnotenia a tlaku“[3]. GRECO má teraz 49 členov (48 európskych štátov a Spojené štáty americké).

Práca skupiny GRECO sa riadi jej štatútom[4] a rokovacím poriadkom[5]. Každý člen vymenúva do pléna dvoch zástupcov s právom hlasovať. Členovia poskytujú skupine GRECO aj zoznam odborníkov, ktorí sú k dispozícii na vykonanie hodnotení.

Hodnotenia členov skupiny GRECO sú rozdelené do kôl a vykonávajú sa na základe noriem stanovených v dvadsiatich usmerňujúcich zásadách boja proti korupcii[6], Občianskoprávnom dohovore o boji proti korupcii[7] a Trestnoprávnom dohovore o boji proti korupcii[8] s jeho dodatkovým protokolom[9]. Prvé kolo hodnotenia skupiny GRECO sa uskutočnilo v rokoch 2000 – 2002 a týkalo sa nezávislosti, špecializácie a prostriedkov vnútroštátnych orgánov zapojených do predchádzania korupcii a boja proti nej, ako aj imunít verejných činiteľov. Druhé kolo hodnotenia uskutočnené v rokoch 2003 – 2006 sa zameralo na zaistenie a zhabanie výnosov z korupcie, predchádzanie korupcii a odhaľovanie korupcie vo verejnej správe, predchádzanie korupcii a boj proti nej v súkromnom sektore. Tretie kolo hodnotenia, ktoré sa začalo v januári 2007, stále prebieha. Týka sa kriminalizácie trestných činov v súlade s Trestnoprávnym dohovorom o boji proti korupcii a financovania politických strán.

Hodnotiace správy sa vydávajú po prerokovaní s hodnoteným štátom, a potom ich prerokúva a schvaľuje plénum. Sú spravidla dôverné, ale môžu byť uverejnené so súhlasom hodnoteného štátu. Každá správa obsahuje odporúčania, ktoré má krajina uskutočniť v určitej lehote (napríklad 18 mesiacov). Postup preverovania plnenia záväzkov sa uskutočňuje s cieľom skontrolovať následné opatrenia spojené s odporúčaniami a končí sa vydaním správ o plnení záväzkov s možnosťou dodatkov.

PRÍNOS ÚČASTI EÚ NA PRÁCI SKUPINY GRECO

V memorande o porozumení medzi Radou Európy a Európskou úniou z roku 2007 sa stanovuje, že právna spolupráca týkajúca sa právneho štátu (vrátane boja proti korupcii) medzi dvoma stranami by sa mala ďalej rozvíjať s cieľom zabezpečiť súlad medzi právom EÚ a dohovormi Rady Európy, čo nebráni EÚ, aby prijala ďalekosiahlejšie pravidlá.

Účasť EÚ v skupine GRECO už bola zdôraznená ako kľúčový prvok politiky EÚ v oblasti boja proti korupcii v oznámení[10] z 28. mája 2003. Po prijatí oznámenia z roku 2003 sa preskúmali rôzne možnosti účasti na základe právnych právomocí EÚ podľa Zmluvy o Európskej únii a Zmluvy o založení Európskeho spoločenstva. Vzhľadom na vtedajšiu obmedzenú právomoc Spoločenstva, pokiaľ ide o Občianskoprávny a Trestnoprávny dohovor Rady Európy o boji proti korupcii, sa rozhodnutie muselo odložiť až do prijatia Lisabonskej zmluvy. Zmluva o fungovaní Európskej únie (ZFEÚ) stanovuje účinnejšie právomoci EÚ v oblasti boja proti korupcii a pripravuje pôdu pre posilnenú politiku EÚ v oblasti boja proti korupcii, vrátane účasti na práci skupiny GRECO. Cesta otvorená pristúpením EÚ k Dohovoru OSN proti korupcii (UNCAC)[11] by sa posilnila aj rozhodnutím o pristúpení k európskemu regionálnemu monitorovaciemu mechanizmu.

Hlavným nedostatkom politík v oblasti boja proti korupcii v EÚ-27 je účinné vykonávanie existujúceho rámca. GRECO podnietila určité opatrenia v členských štátoch EÚ prostredníctvom svojho monitorovacieho procesu, najmä v oblastiach, ktoré sú menej regulované na medzinárodnej úrovni (napríklad financovanie politických strán[12]). Schopnosť skupiny GRECO vytvárať potrebnú politickú vôľu na prijatie a udržanie rozsiahlych opatrení zameraných proti korupcii má však určité obmedzenia. Schopnosť skupiny GRECO upozorňovať na systematické problémy spôsobené korupciou sa pri určitých príležitostiach tiež ukázala ako dosť slabá[13]. Aktívna účasť EÚ na práci skupiny GRECO môže byť teda prínosom pre obe organizácie, keďže sa spoja odborné znalosti skupiny GRECO získané pri monitorovaní úsilia v oblasti boja proti korupcii a politická úloha inštitúcií EÚ smerom k účinnejšiemu presadzovaniu politík v oblasti boja proti korupcii v EÚ-27.

Na tento účel Komisia vytvorí mechanizmus EÚ na predkladanie správ o boji proti korupcii. Účasť EÚ v skupine GRECO bude vhodne zapadať do nového mechanizmu EÚ. Okrem toho účasť EÚ na príprave hodnotení skupiny GRECO môže prispieť k zlepšeniu metodiky a výsledkov týchto hodnotení.V rámci mechanizmu EÚ na predkladanie správ o boji proti korupcii sa bude Komisia opierať o príspevky skupiny GRECO a iné dôležité zdroje, vrátane informácií získaných v rámci dohovoru OECD o boji proti podplácaniu zahraničných verejných činiteľov v medzinárodných obchodných transakciách a dohovoru OSN proti korupcii.

Z hľadiska uvedeného by pre účasť EÚ v skupine GRECO boli najvýznamnejšími tieto osobitné ciele:

- zapojenie do návštev krajín, ktoré vedú k hodnoteniam členských štátov EÚ a/alebo kandidátskych a potenciálnych kandidátskych krajín, ak s tým tieto krajiny súhlasia,

- predkladanie odporúčaní týkajúcich sa návrhu hodnotiacich správ a účasť na diskusiách pléna skupiny GRECO o hodnotiacich správach/správach o plnení záväzkov, ktoré sa týkajú členských štátov EÚ a/alebo kandidátskych krajín alebo potenciálnych kandidátskych krajín, ak s tým tieto krajiny súhlasia,

- spojenie s prácou úradu GRECO[14], ktorý má dôležitú úlohu v príprave hodnotení a vo vypracovaní správ,

- prispievanie do rozpočtu skupiny GRECO,

- porovnávacia analýza[15], ktorú má vykonať GRECO na základe existujúcich hodnotiacich správ a správ o plnení záväzkov týkajúcich sa členských štátov EÚ ako základ pre budúcu správu EÚ o boji proti korupcii,

- stanovenie nevykonaných odporúčaní skupiny GRECO, ktoré majú význam pre EÚ, v prípade ktorých môže budúci mechanizmus EÚ na predkladanie správ poskytnúť ďalší stimul pre primerané následné opatrenia.

Tieto osobitné ciele vychádzajú z potreby predísť akémukoľvek ďalšiemu zaťažovaniu samospráv členských štátov a duplicite úsilia pri práci, ktorú už skupina GRECO vykonala.

Aby sa zabezpečila reciprocita, Komisia môže posúdiť spôsoby účasti zástupcu skupiny GRECO v expertnej skupine, ktorá bude zriadená na podporu vypracovania správy EÚ o boji proti korupcii.

SPÔSOBY ÚČASTI EÚ NA PRÁCI SKUPINY GRECO

V právnom rámci, ktorým sa riadi fungovanie skupiny GRECO, sa stanovujú dve formy spojenia s prácou skupiny GRECO: štatút pozorovateľa a účasť, pričom každá z týchto foriem je analyzovaná ďalej v texte.

Pokiaľ ide o účasť, uvažuje sa o dvoch alternatívach: úplné členstvo a členstvo s obmedzenými hlasovacími právami. Okrem toho sa analyzuje alternatíva spoločného programu.

Prvé posúdenie ďalej v texte je založené na analýze právnych a praktických aspektov potenciálnej posilnenej spolupráce so skupinou GRECO, ktorú vypracovala Komisia. V ďalšom kroku Komisia požiada Radu o povolenie začať rokovania o účasti EÚ v skupine GRECO.

Štatút pozorovateľa

V zákonnom uznesení Výboru ministrov Rady Európy (93) 28 o čiastkových a rozšírených dohodách sa stanovuje možnosť, aby určité činnosti vykonávali zmluvné štáty spoločne s jedným alebo viacerými nečlenskými štátmi prostredníctvom rozšírených dohôd alebo rozšírených čiastočných dohôd. GRECO bola vytvorená prostredníctvom rozšírenej čiastočnej dohody. Výbor ministrov môže vyzvať akéhokoľvek nečlena Rady Európy a akúkoľvek medzinárodnú organizáciu, aby sa ako pozorovatelia zúčastnili na činnostiach rozšírenej čiastočnej dohody. V uznesení nie sú vymedzené osobitosti práv a povinností pozorovateľov v čiastočných a rozšírených dohodách. Preto sa na štatút pozorovateľa vzťahujú všeobecné ustanovenia zákonného uznesenia Výboru ministrov Rady Európy (93) 26. Podľa týchto ustanovení štatút pozorovateľa neposkytuje žiadne právo byť zastupovaný vo Výbore ministrov ani v Parlamentnom zhromaždení, pokiaľ jeden z týchto orgánov neprijal osobitné rozhodnutie.

Skupina GRECO udelila štatút pozorovateľa OECD a OSN, ktorú zastupuje Úrad OSN pre drogy a kriminalitu (UNODC). Tento postup sa uplatnil aj v prípade ďalších čiastočných dohôd Rady Európy[16]. Od pozorovateľa sa nevyžaduje žiaden príspevok do rozpočtu.

Aj keď pozvanie EÚ k úlohe pozorovateľa v skupine GRECO sa môže riadiť podmienkami pre pozorovateľa v iných medzinárodných organizáciách a nevyžaduje povinnosť prispievať do rozpočtu, obmedzený rozsah takéhoto dojednania a jeho nízky prínos odrádzajúci od tejto voľby.

Štatút pozorovateľa môže zabezpečiť iba obmedzenú účasť na hodnotení členských štátov. Neumožnil by, aby sa EÚ zapojila do celkovej prípravy hodnotení, a teda by nepodporil zameranie na záležitosti týkajúce sa EÚ. V dôsledku toho nemôže zaručiť potrebné vstupné informácie pre budúcu správu EÚ o boji proti korupcii. Nebol by ani úplne v súlade so Štokholmským programom, ktorý vyzýva k vytvoreniu komplexnej politiky boja proti korupcii v úzkej spolupráci so skupinou GRECO.

Účasť

Zákonné uznesenie Výboru ministrov Rady Európy (93) 28 obsahuje všeobecné ustanovenie pre (bývalú) účasť Európskeho spoločenstva na čiastočných a rozšírených dohodách, v ktorom sa uvádza, že spôsoby účasti sa majú stanoviť v pozvaní na účasť. Táto skutočnosť sa zdôrazňuje v štatúte skupiny GRECO[17], v ktorom sa uvádza, že spôsoby (bývalej) účasti Spoločenstva v skupine GRECO sa majú stanoviť v uznesení, ktorým sa Spoločenstvo vyzýva k účasti.

V pravidle 2 rokovacieho poriadku skupiny GRECO[18] sa stanovuje, že (bývalé) Európske spoločenstvo sa môže stať „členom“ skupiny GRECO týmito spôsobmi:

- na základe pozvania Výboru ministrov Rady Európy, aby sa zapojilo do skupiny GRECO. Na tento účel by skupina GRECO mala predložiť návrh, ktorý je schválený jej štatutárnym výborom. Formálne pozvanie má formu uznesenia prijatého Výborom ministrov po dohode s EÚ prostredníctvom výmeny listov,

- pristúpenie k Trestnoprávnemu dohovoru o boji proti korupcii na základe výzvy Výboru ministrov,

- pristúpenie k Občianskoprávnemu dohovoru o boji proti korupcii.

EÚ sa doposiaľ zúčastňuje na čiastočných dohodách, medzi ktoré patrí Benátska komisia[19] a Skupina pre spoluprácu v oblasti predchádzania veľkým prírodným a technologickým katastrofám, ochrany pred nimi a organizovania pomoci pri týchto katastrofách[20]. EÚ je aj členom Dohovoru o vypracovaní Európskeho liekopisu a Európskeho audiovizuálneho observatória, ako aj účastníkom veľkého počtu čiastočných dohôd Rady Európy.

Vzhľadom na to, že štatút skupiny GRECO sa odvoláva na účasť EÚ v skupine GRECO a že rokovací poriadok skupiny GRECO sa odvoláva na „členstvo“, účasť preto nadobúda formu členstva, ktorej podrobnosti sú stanovené v osobitnej dohode. V dôsledku toho sa v tejto správe analyzujú dva spôsoby účasti: úplné členstvo (t. j. plné hlasovacie práva) a členstvo s obmedzenými hlasovacími právami.

Úplné členstvo

Plnohodnotné členstvo by poskytlo EÚ hlasovacie práva v pléne skupiny GRECO o všetkých záležitostiach, ktoré spadajú do právomoci skupiny GRECO (napríklad hodnotiace správy/správy o plnení záväzkov, procedurálne veci, finančné/rozpočtové otázky). Keďže EÚ nebude v pléne skupiny GRECO konať v mene členských štátov, mala by rovnako ako všetci ostatní členovia iba jeden hlas.

Podľa článku 8 ods. 6 štatútu skupiny GRECO „členovia skupiny GRECO zúčastňujúci sa na vzájomnom hodnotení majú právo hlasovať“[21]. Hoci EÚ nie je zmluvnou stranou Trestnoprávneho a Občianskoprávneho dohovoru Rady Európy o boji proti korupcii, môže byť podľa regulačného rámca skupiny GRECO stále hodnotená. Hodnotenie inštitúcií EÚ by sa týkalo najmä dvadsiatich usmerňujúcich zásad boja proti korupcii[22] a predpokladalo by formu predchádzajúceho schválenia (pravdepodobne jednostranné vyhlásenie) týchto zásad. Prostredníctvom pristúpenia k UNCAC sa vytvoril precedens pre plnohodnotné členstvo EÚ v organizácii, ktorá vykonáva aj preskúmania svojich členov. V prípade UNCAC sa však EÚ v súčasnosti nezúčastňuje na procese vzájomného preskúmania.

Podľa tejto možnosti by sa EÚ plne zúčastňovala na postupe hodnotenia členských štátov, ako aj kandidátskych krajín, potenciálnych kandidátskych krajín a ďalších tretích krajín. V dôsledku toho by EÚ mohla mať zástupcu nominovaného v úrade skupiny GRECO podľa platných pravidiel (t. j. na základe rotácie). EÚ by bola členom štatutárneho výboru GRECO, ktorý má právomoc rozhodovať o rozpočtových záležitostiach. Na EÚ by sa vzťahovali všetky ďalšie práva a povinnosti na základe štatútu a rokovacieho poriadku skupiny GRECO.

EÚ by sa stala prispievateľom do rozpočtu skupiny GRECO. V posúdení vplyvu pripojenom k rozhodnutiu Komisie o vytvorení mechanizmu EÚ na predkladanie správ na pravidelné hodnotenie[23] boli potenciálne finančné náklady účasti EÚ v skupine GRECO odhadnuté na približne 450 000 EUR za rok. Tieto prostriedky by pokryli príspevok do rozpočtu skupiny GRECO (t. j. približne 300 000 EUR v prípade hlavného prispievateľa) a náklady na činnosti, ktoré v súčasnosti skupina GRECO nevykonáva, z ktorých by mala prospech najmä EÚ (napríklad porovnávacie správy a stanovenie nevykonaných odporúčaní pre EÚ-27). Takéto činnosti môžu byť financované napríklad prostredníctvom zákaziek na poskytnutie služby alebo grantov na akcie.

Táto možnosť má veľký potenciál splniť všetky osobitné ciele uvedené v oddiele 3. Zabezpečila by aj: veľké zviditeľnenie spolupráce medzi Úniou a skupinou GRECO, vzájomné doplňovanie medzi GRECO a budúcim mechanizmom EÚ na predkladanie správ, možnosť zabezpečiť ďalšie zlepšovanie hodnotiaceho systému skupiny GRECO, väčšie zameranie na oblasti politiky EÚ.

Hodnotenie inštitúcií EÚ skupinou GRECO je však úsilím, ktoré sa musí dôkladnejšie posúdiť z hľadiska požiadaviek, uskutočniteľnosti a potenciálneho vplyvu, keďže hodnotiaci systém skupiny GRECO je orientovaný skôr na krajiny ako organizácie. Kým niektoré z dvadsiatich usmerňujúcich zásad sa môžu uplatňovať aj na organizácie (napríklad integrita vo verejnej správe), hodnotenie podľa súčasných postupov skupiny GRECO by nebolo komplexné a jeho prínos pre GRECO aj Úniu by bol dosť nejasný. Bez hodnotenia inštitúcií EÚ skupinou GRECO by EÚ nemala v pléne GRECO plné hlasovacie práva[24].

Členstvo s obmedzenými hlasovacími právami

V štatúte skupiny GRECO sa stanovuje, že spôsoby účasti EÚ budú stanovené v uznesení vyzývajúcom k účasti bez akéhokoľvek osobitného uvedenia druhu účasti. Účasť EÚ môže mať preto aj formu členstva s obmedzenými hlasovacími právami.

Takáto alternatíva nemôže vyžadovať hodnotenie EÚ skupinou GRECO, ale znamenala by vytvorenie rámca na ďalšie spoločné hodnotenie požiadaviek, uskutočniteľnosti a potenciálneho vplyvu hodnotenia inštitúcií EÚ týmito dvoma organizáciami pri zohľadnení osobitostí a právomocí EÚ. Plénum skupiny GRECO však na svojom 50. zasadnutí zdôraznilo, že napriek uznania nutnosti osobitných opatrení, ktoré by zohľadňovali zvláštnosti EÚ, hodnotenie inštitúcií EÚ skupinou GRECO musí byť viac ako iba vzdialenou možnosťou (t. j. posúdenie by muselo postupne viesť k hodnoteniu EÚ).

Podľa tejto možnosti sa EÚ stane prispievateľom do rozpočtu skupiny GRECO s mierne zníženým príspevkom[25] než v prípade úplného členstva. EÚ by mala právo hlasovať o procedurálnych, finančných a rozpočtových otázkach[26]. Nemala by právo hlasovať v pléne skupiny GRECO o schválení hodnotiacich správ a správ o plnení záväzkov, nemala by zástupcu v úrade GRECO a nezúčastňovala by sa na voľbách predsedu a podpredsedu. EÚ by vymenúvala zástupcov do pléna skupiny GRECO, zúčastňovala sa na jeho diskusiách, predkladala odporúčania týkajúce sa hodnotiacich správ/správ o plnení záväzkov a pravdepodobne by mala zástupcu, ktorý by sa zúčastňoval ako pozorovateľ na návštevách v členských štátoch[27], kandidátskych krajinách, potenciálnych kandidátskych krajinách, ako aj v ďalších štátoch, ktoré súhlasia s takouto účasťou. EÚ by mohla sformulovať návrhy týkajúce sa organizácie hodnotení a ich následných opatrení.

Praktické opatrenia týkajúce sa účasti EÚ v skupine GRECO by pravidelne (napríklad každých 5 rokov) skúmala Komisia spoločne so skupinou GRECO a prípadné zmeny a doplnenia sa môžu prijať na základe spoločnej dohody medzi GRECO a EÚ.

Táto možnosť by zabezpečila vstupné informácie pre budúcu správu EÚ o boji proti korupcii: t. j. porovnávaciu analýzu vykonanú skupinou GRECO na základe existujúcich hodnotiacich správ a správ o plnení záväzkov týkajúcich sa členských štátov a označenie dôležitých nevykonaných odporúčaní. Z veľkej časti by spĺňala osobitné ciele uvedené v oddiele 3, pričom by umožnila účasť EÚ na hodnotení členských štátov. Hoci by EÚ nemala v procese hodnotenia žiadnu rozhodovaciu právomoc, môže byť aktívne zapojená do vykonávania a môže podnecovať činnosti, ktoré môžu zabezpečiť ďalšie zameranie na oblasti politiky, ktoré majú pre EÚ väčší význam. Spolupráca medzi skupinou GRECO a EÚ by získala na politickej váhe a predišlo by sa duplicite. Počas rokovaní by sa musela prioritne objasniť otázka hodnotenia inštitúcií EÚ skupinou GRECO. Výhody zjednodušenej formy účasti sú však jasnejšie vtedy, ak by sa od EÚ nevyžadovalo, aby sa zaviazala k hodnoteniu svojich inštitúcií.

Spoločný program

Táto možnosť by pre EÚ znamenala poskytnúť skupine GRECO finančnú pomoc vo forme grantu na dosiahnutie osobitných vopred stanovených výsledkov, pričom by sa táto pomoc vzťahovala na stanovené obdobie (2 – 3 roky) s možnosťou pravidelného predĺženia. Takéto riešenie pre cielenú spoluprácu medzi EÚ a skupinou GRECO sa už uskutočnilo. Napríklad Rada Európy sa zúčastňuje na Východnom partnerstve ako privilegovaný partner, pričom svojimi odbornými znalosťami podporuje krajiny EÚ a Východného partnerstva.

Aby partnerstvo získalo na politickej váhe, môže sa so skupinou GRECO uzatvoriť memorandum o porozumení alebo dohoda, ako v prípade dohody medzi Radou Európy a Agentúrou Európskej únie pre základné práva.

Pokiaľ ide o ciele, spoločný program môže zabezpečiť vstupné informácie od skupiny GRECO pre budúcu správu EÚ o boji proti korupcii najmä prostredníctvom porovnávacej analýzy existujúcich hodnotiacich správ/správ o plnení záväzkov týkajúcich sa členských štátov a označení nevykonaných odporúčaní. Tým by sa predišlo aj duplicite. Príslušný rozpočet by bol nižší ako rozpočet potrebný na členstvo s obmedzenými hlasovacími právami (t. j. suma približne 200 000 –250 000 EUR za rok, ktorá pokrýva vypracovanie porovnávacích správ, logistické náklady, semináre atď.).

Hoci spoločný program spĺňa určité osobitné ciele, nespĺňal by celkový cieľ vytvoriť synergie medzi odbornými znalosťami skupiny GRECO a politickým vplyvom EÚ. Partnerstvo medzi týmito dvoma organizáciami by bolo menej viditeľné a zapojenie EÚ do hodnotení skupiny GRECO by bolo menej aktívne. Táto možnosť by sa mohla vnímať ako výhradne technické riešenie, pričom EÚ by vystupovala skôr ako dodávateľ než partner. Prínos by bol preto menší ako v prípade účasti v skupine GRECO.

ZÁVER

Vyzývame Radu, aby zvážila možnosti stanovené v tejto správe.

Ak zohľadníme posilnené právomoci EÚ a potrebu komplexnej politiky EÚ v boji proti korupcii, účasť v skupine GRECO (t. j. členstvo) je podľa názoru Komisie primeranou cestou smerom k dosiahnutiu cieľov stanovených v Štokholmskom programe . Keďže cieľom budúceho mechanizmu EÚ na predkladanie správ je meranie protikonkurenčného úsilia v členských štátoch s cieľom určiť trendy EÚ a navrhnúť politické a právne opatrenia na úrovni EÚ, účasťou v skupine GRECO by sa uľahčila monitorovacia úloha. Spolupráca by bola viditeľnejšia a zabránilo by sa riziku prelínania.

Okrem toho účasť ako plnohodnotného člena alebo člena s obmedzenými hlasovacími právami by zabezpečila dobré využívanie vzájomných prínosov odborných znalostí skupiny GRECO získaných pri monitorovaní úsilia v oblasti boja proti korupcii a politického vplyvu EÚ v členských štátoch. Je teda pravdepodobné, že spoločne s budúcim mechanizmom EÚ na prekladanie správ prispeje k vytvoreniu stimulu na účinné presadzovanie protikonkurenčných politík v EÚ-27.

Komisia zorganizovala určité predbežné diskusie so sekretariátom skupiny GRECO s cieľom určiť hlavné oblasti záujmu a potenciálne alternatívy v zmysle právnej a praktickej uskutočniteľnosti účasti EÚ v skupine GRECO. Pokiaľ ide o praktickú uskutočniteľnosť, členstvo s obmedzenými hlasovacími právami sa javí ako prijateľná a vhodná možnosť, ktorú je potrebné počas rokovaní zvážiť. Kľúčovou otázkou, ktorá sa má riešiť v rámci tejto možnosti, je však hodnotenie inštitúcií EÚ skupinou GRECO, pričom hodnotenie inštitúcií EÚ by si vyžadovalo úplné členstvo.

Skutočné spôsoby účasti EÚ v skupine GRECO (napríklad forma účasti, účasť v orgánoch Rady Európy, praktické opatrenia, príspevok do rozpočtu) by sa však museli starostlivo prerokovať so skupinou GRECO. Na tento účel Komisia požiada Radu, aby povolila začatie rokovaní o účasti EÚ v skupine GRECO . Rokovania by sa viedli pri zohľadňovaní všeobecných zásad spolupráce medzi EÚ a Radou Európy, ako sú konkrétne:

- špecifickosť a obmedzenia právomoci EÚ. Akákoľvek forma účasti by však mala umožniť EÚ stanoviť prísnejšie normy v rámci jej hraníc,

- privilegovaný pracovný vzťah na zabezpečenie koordinovaného prístupu ku korupcii na európskej úrovni. Pokiaľ ide o EÚ, bol by nevyhnutný prístup k skorým štádiám hodnotiacich kôl a vypracovaniu správ o krajinách, ako aj k porovnávacej analýze hodnotení členských štátov a označeniu nevykonaných odporúčaní. Členstvom EÚ by zase skupina GRECO získala na viditeľnosti a jej odporúčania by mali väčšiu šancu, že sa bude na ne prihliadať a že sa v prípade potreby v rámci mechanizmu EÚ na predkladanie správ o boji proti korupcii na ne nadviaže.

Nakoniec si potenciálna účasť EÚ v skupine GRECO okrem dohody s plénom skupiny GRECO vyžaduje schválenie Výborom ministrov Rady Európy, ktorý je iniciátorom postupu formálnej účasti. V oznámení o politike EÚ v oblasti boja proti korupcii sa preto členské štáty vyzývajú, aby v rámci Výboru ministrov Rady Európy plne podporili žiadosť EÚ o účasť v skupine GRECO .

LEGISLATÍVNY FINANČNÝ VÝKAZ PRE NÁVRHY

1. RÁMEC NÁVRHU/INICIATÍVY

1.1. Názov návrhu/iniciatívy

1.2. Príslušné oblasti politiky v rámci ABM/ABB

1.3. Druh návrhu/iniciatívy

1.4. Ciele

1.5. Dôvody návrhu/iniciatívy

1.6. Trvanie akcie a jej finančného vplyvu

1.7. Plánovaný spôsob hospodárenia

2. OPATRENIA V OBLASTI RIADENIA

2.1. Opatrenia týkajúce sa kontroly a predkladania správ

2.2. Systémy riadenia a kontroly

2.3. Opatrenia na predchádzanie podvodom a nezrovnalostiam

3. ODHADOVANÝ FINANČNÝ VPLYV NÁVRHU/INICIATÍVY

3.1. Príslušné okruhy viacročného finančného rámca a rozpočtové riadky výdavkov

3.2. Odhadovaný vplyv na výdavky

3.2.1. Zhrnutie odhadovaného vplyvu na výdavky

3.2.2. Odhadovaný vplyv na operačné rozpočtové prostriedky

3.2.3. Odhadovaný vplyv na administratívne rozpočtové prostriedky

3.2.4. Súlad s platným viacročným finančným rámcom

3.2.5. Účasť tretích strán na financovaní

3.3. Odhadovaný vplyv na príjmy

LEGISLATÍVNY FINANČNÝ VÝKAZ PRE NÁVRHY

RÁMEC NÁVRHU/INICIATÍVY

Názov návrhu/iniciatívy

Rozhodnutie Komisie, ktorým sa zriaďuje mechanizmus EÚ na predkladanie správ o boji proti korupcii („správa EÚ o boji proti korupcii“) a správa o spôsoboch účasti EÚ v Skupine štátov proti korupcii (GRECO) Rady Európy.

Príslušné oblasti politiky v rámci ABM/ABB[28]

Vnútorné záležitosti

Bezpečnosť a ochrana slobôd

Druh návrhu/iniciatívy

( Návrh/iniciatíva sa týka novej akcie

( Návrh/iniciatíva sa týka novej akcie, ktorá nadväzuje na pilotný projekt/prípravnú akciu[29]

( Návrh/iniciatíva sa týka predĺženia trvania existujúcej akcie

( Návrh/iniciatíva sa týka akcie presmerovanej na novú akciu

Ciele

Viacročné strategické ciele Komisie, ktoré sú predmetom návrhu/iniciatívy

Štokholmský akčný plán − ochrana proti závažnej a organizovanej trestnej činnosti

Konkrétne ciele a príslušné činnosti v rámci ABM/ABB

Konkrétny cieľ č. 2

Zvyšovanie kapacity EÚ na predchádzanie trestných činov, boja proti nim a obmedzenia ich dôsledkov

Konkrétne čiastkové ciele[30]:

Správa EÚ o boji proti korupcii

1. vypracovanie, uverejnenie a šírenie správy;

2. konzultácie s odborníkmi (t. j. zriadenie skupiny odborníkov);

3. prínos občianskej spoločnosti;

4. zriadenie a fungovanie siete národných výskumných spravodajcov;

5. program na výmenu skúseností;

Účasť EÚ v skupine GRECO

6. porovnávacia analýza a označenie nevykonaných odporúčaní pre členské štáty EÚ založené na informáciách, ktoré má sekretariát skupiny GRECO k dispozícii;

7. členstvo EÚ v skupine GRECO.

Príslušné činnosti v rámci ABM/ABB

1805 Bezpečnosť a ochrana slobôd

Očakávané výsledky a vplyv

Uveďte, aký vplyv by mal mať návrh/iniciatíva na príjemcov/cieľové skupiny.

Správa EÚ o boji proti korupcii bude pravidelne hodnotiť protikorupčné úsilie v EÚ-27. Bude poskytovať jasný obraz súčasného stavu v Únii a určovať slabé miesta a trendy EÚ, aby podnietila dodatočnú politickú vôľu členských štátov v boji proti korupcii a pri príprave budúcich politických opatrení EÚ.

Účasť EÚ v skupine GRECO by zaručila, že vznikne synergia medzi týmito dvoma mechanizmami.

Ukazovatele výsledkov a vplyvu

Uveďte ukazovatele, pomocou ktorých je možné sledovať uskutočňovanie návrhu/iniciatívy.

Správa EÚ o boji proti korupcii bude riadená Komisiou a uverejňovaná každé dva roky. Komisii bude pomáhať skupina odborníkov, sieť miestnych výskumných spravodajcov a hodnotenia vypracované zástupcami občianskej spoločnosti. Komisia bude stále dozerať na činnosti odborníkov a prínos výskumných spravodajcov a občianskej spoločnosti. Pri každom hodnotiacom kole sa skontrolujú opatrenia prijaté na odporúčania z predchádzajúcich správ.

Po prijatí správy o spôsoboch účasti EÚ v skupine GRECO Komisia požiada Radu, aby dala poverenie na začatie rokovaní s Radou Európy. V prípade účasti EÚ v skupine GRECO plánuje Komisia pravidelne (napr. každých päť rokov) preskúmať praktické opatrenia týkajúce sa účasti na základe výsledkov posilnenej spolupráce.

Dôvody návrhu/iniciatívy

Potreby, ktoré sa majú uspokojiť v krátkodobom alebo dlhodobom horizonte

Komisia vyberie pri každom hodnotiacom kole určitý počet prierezových prvkov, ktoré sú v danom okamihu relevantné na úrovni EÚ, ako aj konkrétne aspekty každého členského štátu. Tieto sa budú posudzovať na základe určitých ukazovateľov , z ktorých niektoré boli vybraté v súlade s existujúcimi normami a iné budú vyvinuté.

Komisii bude pomáhať:

− skupina odborníkov zriadená osobitným rozhodnutím Komisie (prijme sa hneď po prijatí súboru opatrení boja proti korupcii), ktorá bude poskytovať poradenstvo v týchto otázkach: ukazovatele, posúdenie výkonnosti členských štátov, stanovenie najlepších postupov a trendov EÚ, odporúčania a prípadné návrhy EÚ,

− sieť miestnych výskumných spravodajcov zriadená Komisiou prostredníctvom postupov verejného obstarávania a zložená zo zástupcov občianskej spoločnosti a akademickej obce, ktorá bude zhromažďovať dôležité informácie v každom členskom štáte,

− hodnotenia vypracované zástupcami občianskej spoločnosti (ktoré budú zadané prostredníctvom cielených výziev na podávanie návrhov). Organizácie občianskej spoločnosti budú vyzvané, aby podávali žiadosti o odborné posúdenie úsilia členských štátov v boji proti korupcii.

Vývoj programu na výmenu skúseností možno považovať za pomoc členským štátom, miestnym MVO alebo iným zainteresovaným stranám nájsť najlepšie postupy, zistiť nedostatky, zvýšiť informovanosť alebo poskytnúť odbornú prípravu. Rozhodnutie zriadiť takýto program a podrobnosti jeho fungovania možno prijať/objasniť iba na neskoršom stupni, potom ako prípravy pre prvú správu viac pokročili.

Prínos zapojenia Európskej únie

Štokholmský program vidí v korupcii nadnárodnú hrozbu, ktorá predstavuje výzvu pre vnútornú bezpečnosť EÚ. Potrebné sú opatrenia na úrovni EÚ, keďže problémy spojené s korupciou sa nedajú dostatočne vyriešiť len na úrovni členských štátov.

Posilnenie boja proti korupcii je takisto dôležité v tých oblastiach politiky, na ktoré sa vynakladajú značné sumy zdrojov EÚ. EÚ disponuje potrebným politickým vplyvom a v dôsledku toho môže lepšie fungovať ako katalyzátor na posilnenie protikorupčnej politiky EÚ a členských štátov.

Poznatky získané z podobných skúseností v minulosti

Doteraz neexistuje na úrovni EÚ mechanizmus na súvislé meranie presadzovania protikorupčných politík. Jediným nástrojom EÚ na monitorovanie, ktorý zahŕňa aj otázky boja proti korupcii je mechanizmus spolupráce a overovania pre Rumunsko a Bulharsko, ktorému sa postupne podarilo udržať alebo oživiť isté tempo reforiem.

Práca organizácií občianskej spoločnosti ako Transparency International založená na ročných hodnoteniach, ukazovateľoch a kvalitatívnych posudkoch spôsobila, že korupcia sa dostala priamo na politický program viacerých krajín vo svete a vytvorila politický nátlak na reformy.

Hlavné súčasné hodnotiace mechanizmy na medzinárodnej úrovni (napr. skupina GRECO, pracovná skupina OECD pre úplatkárstvo a dohovor OSN proti korupcii) napriek zrejmým úspechom ukázali, že majú svoje medze, najmä pokiaľ ide o povzbudenie dodatočnej politickej vôle na národnej úrovni. EÚ disponuje jedinečným vplyvom túto politickú vôľu vytvárať. Nová správa EÚ o boji proti korupcii sa bude usilovať o to, aby bola orientovaná na fakty, zacielená, priamočiara a flexibilná.

Zlučiteľnosť a možná synergia s inými finančnými nástrojmi

Súbor opatrení EÚ na boj proti korupcii je súčasťou širšej strategickej iniciatívy Komisie na ochranu zákonného hospodárstva, ktoré pozostáva z novej stratégie Komisie v boji proti podvodom, ako aj z legislatívnej iniciatívy na vymáhanie majetku. Súčasný návrh je s oboma zosúladený.

Trvanie akcie a jej finančného vplyvu

( Návrh/iniciatíva s obmedzenou dobou trvania

- ( Návrh/iniciatíva sú v platnosti od [DD/MM]RRRR do [DD/MM]RRRR.

- ( Finančný vplyv trvá od RRRR do RRRR

( Návrh/iniciatíva s neobmedzenou dobou trvania

- Počiatočná fáza vykonávania od dátumu prijatia rozhodnutia Komisie v prípade správy EÚ o boji proti korupcii a od dátumu aktu o pristúpení v prípade účasti EÚ v skupine GRECO. Tento legislatívny finančný rámec pokrýva prvých päť rokov vykonávania.

- a potom bude vykonávanie postupovať v plnom rozsahu.

Plánovaný spôsob hospodárenia[31]

( Priame centralizované hospodárenie na úrovni Komisie

( Nepriame centralizované hospodárenie s delegovaním úloh súvisiacich s plnením rozpočtu na:

- ( výkonné agentúry

- ( subjekty zriadené spoločenstvami[32]

- ( národné verejnoprávne subjekty/subjekty poverené vykonávaním verejnej služby

- ( osoby poverené realizáciou osobitných akcií podľa hlavy V Zmluvy o Európskej únii a určené v príslušnom základnom akte v zmysle článku 49 nariadenia o rozpočtových pravidlách

( Zdieľané hospodárenie s členskými štátmi

( Decentralizované hospodárenie s tretími krajinami

( Spoločné hospodárenie s medzinárodnými organizáciami (uveďte)

V prípade viacerých spôsobov hospodárenia, uveďte v oddiele „Poznámky“ presnejšie vysvetlenie.

Poznámky:

OPATRENIA V OBLASTI RIADENIA

Opatrenia týkajúce sa kontroly a predkladania správ

Uveďte časový interval a podmienky, ktoré sa vzťahujú na tieto opatrenia.

Správa EÚ o boji proti korupcii sa bude uverejňovať každé dva roky počínajúc rokom 2013. Vykonávanie podlieha budúcemu monitorovaniu a hodnoteniu. Možnými ukazovateľmi sú: umiestnenie EÚ v rámci indexu spotrebiteľských cien, vnútroštátne stratégie boja proti korupcii, nahlásené skúsenosti s korupciou, prípady nových protikorupčných politík/postupov, počet aktivít partnerského učenia sponzorovaných Komisiou, miera informovanosti, čas potrebný na transponovanie a vykonávanie legislatívy, vnímanie transparentnosti. Ešte nevykonané odporúčania skupiny GRECO členským štátom budú prevzaté mechanizmom EÚ na predkladanie správ.

Systémy riadenia a kontroly

Zistené riziká

− negatívne prijatie členskými štátmi, obava z prekrývania s existujúcimi mechanizmami a z dodatočnej záťaže pre vnútroštátne správy,

− ťažkosti so zhromažďovaním informácií a/alebo nedostatok aktívneho zapojenia odborníkov, výskumných pracovníkov a organizácií občianskej spoločnosti.

Plánované metódy kontroly

Zvažujú sa pravidelné hodnotenia efektívneho fungovania nového mechanizmu na predkladanie správ a prvé hodnotenie po uverejnení dvoch správ EÚ o boji proti korupcii. Komisia môže potom vydávať hodnotiace správy každých 5 rokov a na základe zistených skutočností môže zvážiť každú zmenu či možný rozvoj mechanizmu.

Opatrenia na predchádzanie podvodom a nezrovnalostiam

Uveďte existujúce a plánované opatrenia na predchádzanie podvodom a existujúce a plánované opatrenia ochrany pred podvodmi.

Prípravné práce spolu s finančnými dôsledkami (napr. skupina odborníkov, sieť výskumných spravodajcov, podporné akcie na vypracovanie správy, prínos občianskej spoločnosti, potenciálny program výmeny skúseností, účasť v skupine GRECO) podliehajú finančnej kontrole Komisie a auditom Dvora audítorov.

ODHADOVANÝ FINANČNÝ VPLYV NÁVRHU/INICIATÍVY

Príslušné okruhy viacročného finančného rámca a rozpočtové riadky výdavkov

- Existujúce rozpočtové riadky

V poradí , v akom za sebou nasledujú okruhy viacročného finančného rámca a rozpočtové riadky v týchto okruhoch.

Okruh viacročného finančného rámca | Rozpočtový riadok | Druh výdavkov | Príspevky |

Počet [Názov…...….] | DRP/NRP[33] | krajín EZVO[34] | kandidátskych krajín[35] | tretích krajín | v zmysle článku 18 ods. 1 písm. aa) nariadenia o rozpočtových pravidlách |

3A | 18 05 09 − Prevencia a boj proti trestnej činnosti | DRP | NIE | NIE | NIE | NIE |

- Požadované nové rozpočtové riadky

V poradí , v akom za sebou nasledujú okruhy viacročného finančného rámca a rozpočtové riadky v týchto okruhoch.

Okruh viacročného finančného rámca | Rozpočtový riadok | Druh výdavkov | Príspevky |

Počet [Názov…........................................................] | DRP/ NRP | krajín EZVO | kandidátskych krajín | tretích krajín | v zmysle článku 18 ods. 1 písm. aa) nariadenia o rozpočtových pravidlách |

[XX.YY.YY.YY] | ÁNO/NIE | ÁNO/NIE | ÁNO/NIE | ÁNO/NIE |

Odhadovaný vplyv na výdavky

Zhrnutie odhadovaného vplyvu na výdavky

v mil. EUR (zaokrúhlené na 3 desatinné miesta)

Okruh viacročného finančného rámca: | Číslo 3A | Sloboda, bezpečnosť a spravodlivosť |

v mil. EUR (zaokrúhlené na 3 desatinné miesta)

( Ľudské zdroje | 0,165 | 0,292 | 0,292 | 0,292 | 0,292 | 1,333 |

( Ostatné administratívne výdavky | 0,009 | 0,047 | 0,047 | 0,047 | 0,047 | 0,197 |

GR pre vnútorné záležitosti SPOLU | Rozpočtové prostriedky | 0,174 | 0,339 | 0,339 | 0,339 | 0,339 | 1,530 |

OKRUH 5 viacročného finančného rámca SPOLU |

Ľudské zdroje | 0,165 | 0,292 | 0,292 | 0,292 | 0,292 | 1,333 |

Ostatné administratívne výdavky (konkrétny čiastkový cieľ č. 2 − skupina odborníkov)[46] | 0,009 | 0,047 | 0,047 | 0,047 | 0,047 | 0,197 |

OKRUH 5 viacročného finančného rámca SPOLU | 0,174 | 0,339 | 0,339 | 0,339 | 0,339 | 1,530 |

Mimo OKRUHU 5[47] viacročného finančného rámca |

Ľudské zdroje |

Ostatné administratívne výdavky |

Mimo OKRUHU 5 viacročného finančného rámca medzisúčet |

SPOLU |

Odhadované potreby ľudských zdrojov

- ( Návrh/iniciatíva si nevyžaduje použitie ľudských zdrojov.

- ( Návrh/iniciatíva si vyžaduje využitie ľudských zdrojov, ako je uvedené v nasledujúcej tabuľke:

odhady sa zaokrúhľujú na celé čísla (alebo najviac na jedno desatinné miesto)

Rok 2011 | Rok 2012 | Rok 2013 | Rok 2014 | Rok 2015 |

( Plán pracovných miest (úradníci a dočasní zamestnanci) |

18 01 01 01 (sídlo a kancelárie zastúpenia Komisie) | 1,3[48] | 2,3 | 2,3 | 2,3 | 2,3 |

XX 01 01 02 (delegácie) |

XX 01 05 01 (nepriamy výskum) |

10 01 05 01 (priamy výskum) |

( Externí zamestnanci (ekvivalent plného pracovného času )[49] |

XX 01 02 01 (ZZ, PADZ, VNE, z celkového finančného krytia) |

XX 01 02 02 (ZZ, PADZ, PED, MZ a VNE v delegáciách) |

XX 01 04 yy[50] | − sídlo[51] |

− delegácia |

XX 01 05 02 (ZZ, PADZ, VNE – nepriamy výskum) |

10 01 05 02 (ZZ, PADZ, VNE – priamy výskum) |

Iné rozpočtové riadky (uveďte) |

SPOLU |

18 predstavuje príslušnú oblasť politiky alebo rozpočtovú hlavu.

Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení.

Opis úloh, ktoré sa majú vykonať:

Úradníci a dočasní zamestnanci | Koordinácia a organizácia stretnutí/konferencií, tvorba a vyhodnocovanie informácií, úlohy sekretariátu pre skupinu odborníkov a sieť výskumných spravodajcov, vypracovanie správ EÚ o boji proti korupcii, spolupráca so skupinou GRECO atď. |

Externí zamestnanci |

Súlad s platným viacročným finančným rámcom

- ( Návrh/iniciatíva je v súlade s platným viacročným finančným rámcom.

- ( Návrh si vyžaduje zmenu v plánovaní príslušnej kapitoly viacročného finančného rámca.

Vysvetlite požadovanú zmenu v plánovaní a uveďte príslušné rozpočtové riadky a zodpovedajúce sumy.

- ( Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca[52].

Vysvetlite potrebu a uveďte príslušné okruhy, rozpočtové riadky a zodpovedajúce sumy.

Účasť tretích strán na financovaní

- ( Návrh/iniciatíva nebude zahŕňať spolufinancovanie tretími stranami.

- Návrh/iniciatíva bude zahŕňať spolufinancovanie tretími stranami, ako je uvedené v nasledujúcej tabuľke:

rozpočtové prostriedky v mil. EUR (zaokrúhlené na 3 desatinné miesta)

Rok N | Rok N+1 | Rok N+2 | Rok N+3 | ...vložte počet stĺpcov zodpovedajúci trvaniu vplyvu (pozri bod 1.6) | Spolu |

Rok N | Rok N+1 | Rok N+2 | Rok N+3 | … vložte počet stĺpcov zodpovedajúci trvaniu vplyvu (pozri bod 1.6) |

Článok … | | | | | | | | | |V prípade rôznych pripísaných príjmov, na ktoré bude mať návrh/iniciatíva vplyv, uveďte príslušné rozpočtové riadky výdavkov.

Uveďte spôsob výpočtu vplyvu na príjmy.

[1] Ú. v. EÚ C 115, 4.5.2010, s. 1.

[2] KOM(2011) 308.

[3] Uznesenie Výboru ministrov Rady Európy (99) 5 o zriadení „skupiny štátov proti korupcii – GRECO“.

[4] Dodatok k uzneseniu Výboru ministrov Rady Európy (99) 5 o zriadení „skupiny štátov proti korupcii – GRECO“.

[5] Rokovací poriadok prijatý skupinou GRECO 4. – 6. októbra 1999.

[6] Uznesenie Výboru ministrov Rady Európy (97) 24.

[7] Občianskoprávny dohovor o boji proti korupcii prijatý 4. novembra 1999 nadobudol platnosť 1. novembra 2002.

[8] Trestnoprávny dohovor o boji proti korupcii prijatý 27. januára 1999 nadobudol platnosť 1. júla 2002.

[9] Dodatkový protokol k Trestnoprávnemu dohovoru o boji proti korupcii prijatý 15. mája 2003 nadobudol platnosť 1. februára 2005.

[10] KOM(2003) 317.

[11] Rozhodnutie Rady 2008/801/ES (Ú. v. EÚ L 287, 29.10.2008).

[12] Hodnotenia skupiny GRECO viedli k dôležitým zmenám v právnej a inštitucionálnej štruktúre financovania politických strán v niektorých členských štátoch EÚ (Slovinsko, Fínsko, Estónsko, Lotyšsko).

[13] Napríklad hodnotiaca správa skupiny GRECO z roku 2005 neupozornila na závažnosť systematických problémov, ktoré vyvolali reťaz korupčných škandálov spojených s finančnou krízou, ktorá nastala krátko po nich.

[14] Úrad je zložený z predsedu a podpredsedu skupiny GRECO a piatich ďalších zástupcov členov skupiny GRECO, ktorí majú právo hlasovať. Úrad vypracúva návrh ročného programu činností a návrh výročnej správy o činnosti, podieľa sa na návrhu rozpočtu, organizuje návštevy krajín, navrhuje zloženie hodnotiacich tímov, pripravuje program pléna skupiny GRECO a navrhuje ustanovenia, ktoré sa majú vybrať na hodnotenie.

[15] Porovnávacia analýza by znamenala ďalšiu prácu pre sekretariát skupiny GRECO. Bude však založená na existujúcich hodnotiacich správach/správach o plnení záväzkov. Nebude predstavovať ďalší hodnotiaci krok. Bude posudzovať iba to, čo už skupina GRECO vypracovala.

[16] Svetová zdravotnícka organizácia je napríklad pozorovateľom v Európskom liekopise.

[17] Štatút skupiny GRECO, článok 5.

[18] Pravidlo 2 rokovacieho poriadku skupiny GRECO: „Účasť Európskeho spoločenstva“.

[19] Uznesenie (2002)3 prijaté Výborom ministrov 21. februára 2002 (http://www.venice.coe.int/site/main/Statute_E.asp).

[20] Ustanovené uznesením Výboru ministrov Rady Európy (87)2/1987 (http://conventions.coe.int/Treaty/EN/PartialAgr/Html/Europa8702.htm).

[21] T. j. úplné členstvo by znamenalo hodnotenie EÚ skupinou GRECO.

[22] Pozri poznámku pod čiarou č. 6.

[23] K(2011) 3673.

[24] Článok 8 ods. 6 štatútu skupiny GRECO.

[25] Keďže členstvo s obmedzenými hlasovacími právami predpokladá obmedzenejšiu účasť v hodnotiacom procese, náklady zahrnuté v týchto činnostiach sa odčítajú od príspevku EÚ do rozpočtu GRECO (t. j. príspevok by bol nižší než 300 000 EUR za rok).

[26] V týchto záležitostiach by EÚ mala jeden hlas.

[27] Plénum skupiny GRECO zdôraznilo, že bude potrebný súhlas členských štátov.

[28] ABM: riadenie podľa činností – ABB: zostavovanie rozpočtu podľa činností.

[29] Podľa článku 49 ods. 6 písm. a) alebo b) nariadenia o rozpočtových pravidlách.

[30] Dodatočné členenie na čiastkové ciele má uľahčiť výpočet rozdelenia odhadovaného vplyvu na výdavky v oddiele 3.2.

[31] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html.

[32] Podľa článku 185 nariadenia o rozpočtových pravidlách.

[33] DRP = diferencované rozpočtové prostriedky / NRP = nediferencované rozpočtové prostriedky

[34] EZVO: Európske združenie voľného obchodu.

[35] Kandidátske krajiny a prípadne potenciálne kandidátske krajiny západného Balkánu.

[36] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

[37] Výstupy znamenajú dodané produkty a služby (napr.: počet financovaných výmen študentov, vybudované cesty v km atď.).

[38] Ako je uvedené v oddiele 1.4.2. „Konkrétne ciele…“.

[39] Pozri konkrétny čiastkový cieľ č. 2 (skupina odborníkov) v oddiele 3.2.3 (náklady administratívneho charakteru).

[40] Prostredníctvom cielených výziev na podávanie návrhov v rámci programu EÚ na prevenciu a boj proti trestnej činnosti (výzva cielená na finančnú a hospodársku trestnú činnosť) budú organizácie občianskej spoločnosti vyzvané, aby podali žiadosti o odborné posúdenie úsilia členských štátov v boji proti korupcii. Presný počet a konkrétny cieľ každej zmluvy nemožno v tejto chvíli predpovedať.

[41] Postupy verejného obstarávania. Dodávateľ bude poverený zriadením siete 27 miestnych výskumných spravodajcov a ich koordináciou a logistikou.

[42] Na ročný objem v počte približne 50 pracovných dní boli naplánované a vypočítané celkové náklady 30 000 EUR na spravodajcu (určené na vypracovanie mesačných aktualizácií, dvoch až troch súhrnných analýz/štúdií o špecifických témach a na zhromažďovanie dôležitých informácií).

[43] Rozhodnutie zriadiť takýto program a podrobnosti jeho fungovania možno prijať/objasniť iba v neskoršej fáze, potom ako prípravy pre prvú správu viac pokročili. Jednou z možností jeho zriadenia by boli postupy obstarávania (t. j. dodávateľ by bol poverený zorganizovaním zhruba 5 seminárov/akcií na výmenu informácií za rok). Náklady sa odhadovali v prípade približne 50 účastníkov + 5 prednášajúcich na 1 000 EUR na osobu a celkových 100 000 EUR na organizáciu/logistiku/šírenie/oznamovanie každej akcie.

[44] Zákazku je možné zadať prostredníctvom rokovacieho konania, keďže ide o zhromaždenie informácií dostupných iba v rámci skupiny GRECO, čo si vyžaduje jej špecifické poznatky pri hodnotení členských štátov.

[45] Rok N je rokom, v ktorom sa návrh/iniciatíva začína uskutočňovať.

[46] 9 000 EUR respektíve 47 000 EUR za predpokladu, že skupinu bude tvoriť 17 odborníkov a každý rok počnúc rokom 2012 sa zorganizuje 5 stretnutí a prípadne jedno stretnutie v roku 2011. Priemerné náklady na odborníka predstavujú 550 EUR.

[47] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

[48] Počet osôb.

[49] ZZ = zmluvný zamestnanec, PADZ= pracovníci agentúr dočasného zamestnávania, PED = pomocný expert v delegácii, MZ = miestny zamestnanec, VNE = vyslaný národný expert.

[50] Pod stropom pre externých zamestnancov z operačných rozpočtových prostriedkov (pôvodné rozpočtové riadky „BA“).

[51] Najmä pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH).

[52] Pozri body 19 a 24 medziinštitucionálnej dohody.

[53] Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.